1. ΚΑΝΟΝΙΣΙΣΜΟΣ Των Εκκλησιών και του Κλήρου  των Ιονίων Νήσων Διαταγή των Εκκλησιών και Κλήρου  των Γραικών των Ιονικών Νήσων  της 18 Σεπτ. 1811 Ο κατωτέρω κανονισμός ισχύει παραλλήλως και εφόσον δεν αντίκειται εις την περί Ιερών Ναών και Εφημερίων νεωτέραν Νομοθεσίαν. Διατάξεις Γενικαί 1.Αι εκκλησίαι του Κλήρου των Γραικών υπόκεινται εις την δικαιολογίαν του Αρχιεπισκόπου ως προς τας εκκλησιαστικάς και πνευματικάς διδασκαλίας. Εις κάθε δε άλλην υπόθεσιν υπόκεινται εις την δικαιολογίαν της Διοικήσεως. 2.Κανένας δεν εμπορεί να οικοδομή μίαν νέαν εκκλησίαν ή να ανακτίζη μίαν οπού να ευρίσκηται χωρίς να ειδοποιή την Διοίκησιν και να επιτύχη την δημοσίαν θέλησιν. 3.Αι εκκλησίαι μέλλουσι να διατηρώνται με την μεγαλλιωτέραν όσον είναι δυνατόν ευπρέπειαν και να προμηθεύωνται από τα ιερά σκεύη και στολίσματα, εμποδιζομένου κάθε άλλου εις τα δόγματα της των γραικών θρησκείας. 4.Καθένας δια να χειροτονηθή Διάκονος ή ιερεύς μέλλει να ήναι πεπαιδευμένος προ πάντων εις τας διδασκαλίας και μαθήσεις της Εκκλησίας, μέλλει να έχη παραδειγματικά ήθη, να μην εστάθη ποτέ υπό εγκληματικήν κατηγορίαν, μέλλει να έχη την ηλικίαν οπού απαιτούσιν οι ιεροί κανόνες, μέλλει να έχη μίαν αρκετήν είδησιν της ελληνικής γλώσσης και μέλλει να απολαμβάνη την κατάνευσιν των γεννητόρων του. 5.Ο Αρχιεπίσκοπος δεν εμπορεί να κάμνη καμμίαν χειροτονίαν χωρίς να ειδοποιή περί αυτής την Διοίκησιν και να επιτυχαίνη την κατάνευσιν. 6.Οι ιερείς μέλλουν να ήναι κοσμίως ευπρεπείς, συνετοί εις την διαγωγήν των, επιμελείς και ευλαβείς εις την άσκησιν της υπηρεσίας των, απόμακροι κοσμικών υποκειμένων, και καταγινόμενοι μόνον περί των εκκλησιών των, περί της λατρείας, και ασκήσεως των εκκλησιαστικών μέτρων. Εκείνοι δε οπού θέλει εξαιρούνται εις την ευγλωττίαν του άμβωνος, και θέλουσι συντελεί εις τας προκοπάς των ελληνικών γραμμάτων, και της ηθικής Φιλοσοφίας, θέλει πάντοτε προτιμώνται εις τα εκκλησιαστικά αξιώματα, και ανταμείβονται εξαιρέτως παρά της Διοικήσεως. 7.Ο Αρχιεπίσκοπος επαγρυπνεί εις τον Κλήρον και κάμνει να αξίζη η ανωτέρα αυτού εξουσία όπου χρεία το απαιτήσει. 8.Ο Αρχιεπίσκοπος, προσκαλείται μετά την δημοσίευσιν της παρούσης διαταγής να κάμη τον κατάλογον του Γραικικού Κλήρου της επαρχιακής επικρατείας του˙ ο κατάλογος ούτος μέλλει να περιέχη τους ιερείς της πόλεως, των προαστείων, των χωρίων, τον αναφορικόν βαθμόν του καθενός, εάν με ενορίαν και εφημερίαν ή χωρίς. Αφ' ου τελειωθή τον πέμπει εις την Κάμεραν του Εσωτερικού˙ αυτός ειδοποιεί καθ' έξ μήνας την Κάμεραν περί των υστερήσεων ή αυξήσεων οπού εις τον Κλήρον γίνονται εις του εξαμήνου το διάστημα. 9.Δεν εμπορεί να έχη τόπον καμμία διάταξις περί των αγαθών όπου ανήκουσιν εις τας εκκλησίας και εις τον Κλήρον χωρίς της Διοικήσεως την κατάνευσιν. Εάν ή χρεία ή ωφέλειαν ήθελεν απαιτήση την διάταξιν κτήματός τινος, το Μαγιστράτον εις τας ειδήσεις των οικονόμων, επιτρόπων, ενεργών ή εξουσιοδοτών κάμνει τα προβλήματά του εις την Διοίκησιν. Αυτή αποφασίζει. Σελ. 359 164 - 113 Εκκλησία Ιονίων Νήσων 33.Ι.α.1 246 10.Όταν η πατροκληρονομία μιας εκκλησίας μοναστηρίου δεν είναι αρκετή να αντικρίση τας χρείας της το Μαγιστράτον αφ' ου ακούση τον Αρχιεπίσκοπον προβάλλει εις την Διοίκησιν την αναβολήν ή την υιότητα αυτής εις άλλην εκκλησίαν με τας προμηθείας εκείνας όπου είναι αναγκαίαι. Η Διοίκησις επί την αναφοράν του Μαγιστράτου αποφασίζει. 11.Όταν αι υπάρχουσαι εκκλησίαι υπερβαίνωσι τας χρείας του λαού, ή δεν υπάρχει ο αναγκαίος αριθμός των Ιερέων δια να διατηρή την λατρείαν των, ή είναι αφειμέναι με απρέπειαν της θρησκείας και σκάνδαλον κοινόν, το Μαγιστράτον συμφώνως με τον Αρχιεπίσκοπον προβάλλει εις την Διοίκησιν την ακύρωσιν εκείνων των οποίων η ύπαρξις ήθελεν να ήναι ανωφελής ή βλαβερά. Η διοίκησις επί την αυτών αναφοράν αποφασίζει. 12.Όλαι αι εκκλησίαι διαιρούνται, 1)Εις Μοναστήρια, 2)Εις Εκκλησίας ενορίας, 3)Εις Εκκλησίας δικαιώματος μερικού, 4)Εις Εκκλησίας δικαιώματος δημοσίου. Περί των Μοναστηριών 13.Εκείνα είναι μοναστήρια όπου κατά τας διαταγάς των περιέχουσι ένα διωρισμένον αριθμόν καλογήρων, ή καλογραιών. 14.Αριθμός των καλογήρων ή καλογραιών είναι εκείνος ο διωρισμένος από την διατακτικήν θεμελίωσιν των μοναχών. Όπου από ταύτην δεν ήθελε διορίζεται, δεν θέλει εμπορεί να περικλείηται εις καθ' έν μοναστήριον ένας κατώτερος αριθμός των εξ καλογήρων, ή καλογραιών. 15.Η Διοίκησις λαμβάνει τα μέτρα όπου νομίζει αρμοδιώτερα περί των μοναστηρίων όπου δεν περιέχουν τον διωρισμένον από την διατακτικήν θεμελίωσίν των αριθμόν, ή οπού έχουσι εις έλλειψιν αυτής έναν αριθμόν, κατώτερον των έξ. 16.Κάθε μοναστήριον καλογήρων έχει έναν ηγούμενον και ένα οικονόμον. Κάθε μοναστήριον καλογραιών έχει ακόμη μίαν ηγουμένην μίαν οικονόμον, και ένα εφημέρειον. Αυτοί εκλέγονται με τας περισσοτέρας ψήφους, από τους καλογήρους ή καλογραίας οπού ενώνονται εις τον ολόκληρον αυτών αριθμόν. 17.Κανένας Ιερεύς δεν εμπορεί να είναι εφημέριος εις έν μοναστήριον καλογραιών χωρίς του Αρχιεπισκόπου την συνδρομήν. 18.Η στάσις των είναι δύο χρόνων. Ο ηγούμενος ή ηγουμένη εμπορούσι να ανεκλέγωνται αδιόριστα. Ο οικονόμος ή η οικονόμος δεν εμπορούσι να εκλέγωνται παρά έπειτα από τους δύο χρόνους. 19.Εάν κατά τύχην αποθάνη ή ευγαλθή ο ηγούμενος ή ηγουμένη, ο οικονόμος, ή η οικονόμος, ενεργείται η νέα εκλογή με τας ιδίας μεθόδους και τρόπους. Σελ. 360 164 - 114 20.Εάν κατά τύχην αποθάνη ή ευγαλθή ή τραβηχθή ένας ή περισσότεροι μοναχοί, ενεργείται η αντικατάστασις άλλων, εις τόπον αυτών. Η αντικατάστασις δεν εμπορεί να γένη χωρίς της Διοικήσεως την συνδρομήν. 21.Αφ' ου περάσωσιν οι δύο χρόνοι χωρίς η μοναστική φαμιλία να εκλέξη τον πνευματικόν αυτής ανώτερον και τον οικονόμον της, το Μαγιστράτον των εκκλησιών την διορίζει να τους εκλέξη μεταξύ τριών ημερών. Εάν αυτή αρνήται, εκλέγονται (δι) οριστικώς από το Μαγιστράτον ομοφώνως με τον Αρχιεπίσκοπον. 22.Καμμία δεν εμπορεί να αποδεξιωθή εις έν μοναστήριον χωρίς το προίκισμά της˙ το προίκισμα δεν εμπορεί να ήναι κατώτεροι φράγκων από τρεις χιλιάδας, συστημένον επάνω εις αγαθά καρποφόρα, ελεύθερα από υποθήκας, ή επάνω εις κεφάλαια ησαφλισμένα εις ενοίκιον. Των καλογραιών το προίκισμα μετά τον θάνατον των μένει εις βοήθειαν του Μοναστηρίου. 23.Όταν η Διοίκησις κατά το 20 άρθρον συγκατανεύση να αποδεξιωθή τις εις έν μοναστήριον, το Μαγιστράτον ζητεί την προσδιόρισιν του προικίσματος οπού διορίζεται από το προηγούμενον άρθρον. Αυτό εξετάζει την ελευθερίαν των αγαθών ή των κεφαλαίων όπου προσφέρονται, και εάν ήναι αρκετά. Έπειτα από την εξέτασιν ταύτην συγχωρεί ίνα συμφωνηθή η συνθήκη της προσδιορίσεως. Καθήκοντα των Ηγουμένων και Ηγουμενισσών 24.Εις τον ηγούμενον ανήκει η πνευματική επιμέλεια της εκκλησίας και του μοναστηρίου. Εις την ηγουμένην η καλλιωτέρα κυβέρνησις και οικονομία της φαμιλίας. 25.Να επαγρυπνώσιν εις την διαγωγήν, και παραδειγματικά ήθη της μοναστικής φαμιλίας. Να ζητώσι με τας νουθεσίας, με την συμβουλήν και με το παράδειγμα να οδηγώσιν εις το πρέπον εκείνους όπου απομακρύνουσιν. Εάν ήναι ανωφελείς αι νουθεσίαι, και ήθελεν απαιτεί η αταξία εν ισχυρόν μέτρον, ας παραπονεθώσιν εις τον Αρχιεπίσκοπον. 33.Ι.α.1 Εκκλησία Ιονίων Νήσων 247 26.Ο Αρχιεπίσκοπος, εάν η χρεία το απαιτή, απομακρύνει από το μοναστήριον δια μερικόν καιρόν, ή δια παντός τον σκανδαλοποιόν όπου με τας πράξεις του εφανερώθη ανάξιος της Ιεράς μοναστικής ζωής, και τον διορθώνει κατά τας περιστάσεις. 27.Ο ηγούμενος, και η ηγουμένη επαγρυπνούσιν ίνα οι λοιποί της φαμίλιας εκπληρούσιν ακριβώς τα εκκλησιαστικά έργα των. 28.Ο ηγούμενος μέλλει αυτός ο ίδιος να βαστά τας θείας υπηρεσίας. Εμπορεί εις καιρόν εμποδίου να βάλλη εις τον τόπον του άλλον εκκλησιαστικόν υιόν του Μοναστηρίου. 29.Η ηγουμένη επαγρυπνεί ίνα ο εφημέριος του μοναστηρίου εκπληροί το επάγγελμά του. Κάθε έλλειψις εγκαλείται εις τον Αρχιεπίσκοπον, όστις τον διορθώνει κατά τους πρέποντας τρόπους, και τον απομακρύνει από το μοναστήριον. Εις την περίστασιν ταύτην η μοναστική φαμίλια κάμνει νέαν εκλογήν. 30.Η μοναστική φαμίλια ακολουθούσα την άσκησίν της μέλλει να ζη ηνωμένη, εμποδιζομένης εις αυτήν της διαιρέσεως της τραπέζης, ως εναντίας εις την εκκλησιαστικήν διαταγήν της ιεράς μοναστικής ζωής. 31.Ο Ηγούμενος και η ηγουμένη ειδοποιούσι κάθε φοράν περί της εκλογής των, και περί εκείνης των αναφορικών οικονόμων, τον Αρχιεπίσκοπον και το Μαγιστράτον των εκκλησιών. Καθήκοντα των Οικονόμων. 32.Οι Οικονόμοι έχουσι και κυβερνώσι την οικονομικήν κυβέρνησιν των μοναστηριών. 33.Τά χρονικά συνειθισμένα έξοδα της διατηρήσεως της μοναστικής φαμίλιας και της θείας λατρείας διατάττονται και διορίζονται από το Μαγιστράτον των εκκλησιών, εις την είδησιν και πρόβλημα των οικονόμων. 34.Τα έκτακτα έξοδα των ανασκευών των οικοδομών και αγαθών του μοναστηρίου, των αποκτημάτων των αναγκαίων πραγμάτων, και κάθε άλλο άρθρον έκτακτου εξόδου, προβάλλονται κάθε χρόνον από τον οικονόμον εις την μοναστικήν φαμιλίαν. Εάν ήθελεν γνωρισθή η ωφέλεια και ανάγκη αυτών φέρονται εις του Μαγιστράτου την επικύρωσιν. 35.Το Μαγιστράτον αρνείται, ή κατανεύει εις όλον ή εις μέρος τα προβλημένα έκτακτα έξοδα εάν η παρούσα κατάστασις του μοναστηρίου συγχωρή το έξοδον. Εάν δεν ήθελον ήναι σύμφωνα με την οικονομίαν του, φυλάττονται να αποφασισθώσιν ευθύς όπου ανοιχθή ο τρόπος, ή εάν κατά τύχην ήθελεν ήναι ανάγκη προβάλλει εις την Διοίκησιν τα μέτρα οπού συγχωρούσιν αι περιστάσεις. 36.Η οικονομική κυβέρνησις των μοναστηρίων κρατείται εις εν κατάστιχον επί τούτου. Το κατάστιχον τούτο συγκρίνεται από του Μαγιστράτου τον Πρόεδρον. Οι οικονόμοι ανοίγουσι την κυβέρνησίν των υποκάτω εις την χρεωστικήν δίταν των και υπό την δανειστικήν δίταν του μοναστηρίου. 37.Το Μαγιστράτον εγχειρίζει εις τους οικονόμους τον τρόπον κατά τον οποίον πρέπει να διατάττωνται οι κυβερνήσεις αυτών ο τρόπος ούτος θέλει φυλάττεται σταθερώς από τους διαδόχους οικονόμους. 38.Οι οικονόμοι αφ’ ου περάση η διχρονία φέρουσιν εις την εξέτασιν του Μαγιστράτου των εκκλησιών την κυβέρνησίν των. 39.Εάν τον Μαγιστράτον εύρη ακριβή την κυβέρνησιν των οικονόμων, την επικυρώνει με πράξίν του (γραφικήν). Η πράξις αύτη ελευθερώνει τον οικονόμον από κάθε επακόλουθον απολογίαν. 40.Εάν το μαγιστράτον ευρίσκη ελλείψεις εις την κυβέρνησιν, τας διατάττει. Αφ’ ου δε τας διάταξη θέλει ακολουθήσει η πράξις όπου να τας ενδυναμώνη. Εάν δε η έλλειψις ήναι δολερά και με σκοπόν απάτης, ο οικόνομος διώκεται δια παντός, και βάλλεται υπό την εγκληματικήν κρίσιν ως απατεών της Ιεράς πατροκληρονομίας. 41.Τα υπόλοιπα οπού συνάγονται από τας διχρονίους κυβερνήσεις των οικονόμων, όταν δεν ήθελον ήναι μία άμεσος ανάγκη οπού να απαιτή την εξοδίαν αυτών εις βοήθειαν του μοναστηρίου, γνωριζομένη κατά τα 34, 35 άρθρα, θέτονται από τους οικονόμους εις την Ιεράν παρακαταθήκην. 42.Οι οικονόμοι ομού με τους ηγουμένους και ηγουμένας κάμνουσι την ακριβή περιγραφήν των αγαθών των μοναστηρίων από την οποίαν μέλλει να συνάγεται η έκτασις, τα όρια, η ποσότης κάθε αγαθού, των μερτικών σολιατίκων και άλλων ενεργητικών και παθητικών κανόνων του μοναστηρίου. Αυτοί μέλλουσιν ακόμη να κάμωσι τον κατάλογον των ασημίων και άλλων πολυτίμων πραγμάτων του μοναστηρίου με την εξαίρεσιν της ποιότητος του βάρους .  η περιγραφή αύτη και ο κατάλογος υπογραφέντα από τον ηγούμενον ή ηγουμένην , και από τον οικονόμον γίνονται γνωστά εις τον Μαγιστράτον. 43.Το Μαγιστράτον με τα ίδια μέσα της εξουσίας του εξετάζει την ακρίβειαν, όπου εξανοίξη αφειμένα αγαθά, ή πολύτιμα πράγματα, κάμνει την προσθήκην. Οι κατάλογοι ούτοι του καταστίχου περί των αγαθών, και σκευών του μοναστηρίου καταγράφονται εις το βιβλίον επί τούτου διωρισμένον από το 36 άρθρον από τον υπουργόν του Μαγιστράτου οπού φυλάττει εις το χαρτοφυλάκιον τα πρωτότυπα. 44.Οι οικονόμοι είναι εξαιρέτως υποκείμενοι εις απολογίαν περί της ολοκληρίας της μοναστηριακής κληρονομίας. Σελ. 361 164-115 Εκκλησία Ιονίων Νήσων 33.Ι.α.1 248 Αυτοί είναι επιφορτισμένοι να γνωρίσωσι τας αρπαγάς οπού έγιναν εις τα μοναστήρια και να τας εγκαλέσωσιν εις το Μαγιστράτον. Εάν ήθελον αμελήση το χρέος τούτο, έχει το κύρος κάθε άλλος υιός του μοναστηρίου να φέρη την είδησιν εις το Μαγιστράτον, και να εγκαλέση την αμέλειαν και παραίτησιν του οικονόμου. 45.Όλαι αι ενεργητικοί και παθητικαί πράξεις των μοναστηριών πράττονται από τους οικονόμους εις ταύτην την ιδιότητά των. Περί των Ενοριακών Εκκλησιών, και περί των Ενοριών αυτών 46.Ενοριακαί εκκλησίαι είναι εκείναι όπου ανήκουσιν εις ένα διωρισμένον αριθμόν ανθρώπων, οι οποίοι εκλέγουσι τον ιερέα δια την άσκησιν της λατρείας και διατηρούσι την κυβέρνησιν αυτής δια μέσου των επίτροπων των. 47.Εκείνοι όπου έλαβον το βάπτισμα, και έχουσι δικαίωμα ταφής εις μίαν εκκλησίαν είναι μέλη της ενορίας εκείνης. Είναι συνάδελφοι ενορίας εκείνοι όπου δι’ ένα οποιοδήποτε τίτλον παραστένουσιν ένα ενορίτην. Παρατηρούνται ως ενορίται και συνάδελφοι όλοι εκείνοι όπου δι οποιονδήποτε τίτλον εστάθησαν τοιούτοι έως τώρα και πριν της παρούσης Διαταγής. 48.Ενορίται, και συνάδελφοι, έχοντες ηλικίαν, δέκα οκτώ χρόνων, μη όντες χρεώσται, και μη έχοντες αλλά διάφορα με την εκκλησίαν, έχουσι δικαίωμα να συνευρίσκωνται εις τας συγκαλέσεις της ενορίας. 49.Η συγκάλεσις μιας ενορίας είναι νόμιμος εάν συντρέξωσιν οι περισσότεροι συνάδελφοι και ενορείται, όπου περιγράφονται εις τον έλεγχον. 50.Ο έλεγχος ούτος γίνεται κατά πρώτην φοράν από τους επιτρόπους της εκκλησίας ομού με τον εφημέριον .  φέρεται εις την γνώρισιν του Μαγιστράτου όπου δια μέσου του υπουργού του τον καταγράφει εις το επί τούτω βιβλίον της εκκλησίας. 51.Πριν της συγκαλέσεως μιας ενορίας, οι κυβερνήται παρουσιάζουσιν εις το Μαγιστράτον τας αυξήσεις και ελαττώσεις, όπου εις το μεταξύ τούτο έχουσι τόπον εις τον έλεγχον. Το Μαγιστράτον διορίζει τας αρμοδίας προσθήκας. 52.Όποιος δεν ήθελεν περιγραφθή εις τον έλεγχον και ήθελεν έχη δικαίωμα να ήναι, παρρησιάζει τας συζητήσεις του εις τον Μαγιστράτον. Εάν το Μαγιστράτον τας εύρη δικαίας, διορίζει οριστικώς την μεταγραφήν του ζητούντος εις τον έλεγχον. 53.Η ενορία με όλον το δικαίωμα εκλέγει κάθε δύο χρόνους τον εφημέρειον και τρεις κυβερνήτας. 54.Η συγκάλεσις μιας ενορίας δεν εμπορεί να αναβάλληται δια κανέν δίκαιον. Σελ. 362 164-116 Εάν τινας ήθελε πιστεύηται εις δικαίωμα του να εμποδίση την συνάθροισίν της, παρρησιάζει τας ζητήσεις τους εις το Μαγιστράτον το οποίον αποφασίζει. 55.Εάν δια αποφάσεως του Μαγιστράτου η συγκάλεσις της ενορίας ήθελεν αναβληθή, η εκλογή των κυβερνητών ακολουθεί τους διωρισμένους τρόπους του 59 άρθρου, έως ου η ενορία εμπορέση να τους εκλέξη. Ο εφημέριος εξακολουθεί τας υπηρεσίας του έως εις μίαν νέαν εκλογήν της ενορίας. 56.Αι εκλογαί γίνονται δια του περισσοτέρου αριθμού των ψήφων. Κάθε άλλο πρόβλημα δεν αποδεξιόνεται χωρίς την συνδρομήν των δυο τρίτων των παρόντων μελών. Η ψήφος βάλλεται εις μυστικήν εξέτασιν. Η απαρίθμησις γίνεται δημοσίως .  η καταγραφή της συγκαλέσεως σημειώνεται εις της εκκλησίας το βιβλίον ευθύς, και υπογράφεται από τα μέλη του Μαγιστράτου παρόντα και από τους κυβερνήτας, και διαβάζεται και επικυρώνεται από την συγκάλεσιν. 57.Πρό ενός μηνός πριν τελειώση η διχρονία, οι κυβερνήται (απο)λαμβάνουσιν από το Μαγιστράτον την προσταγήν, ίνα συγκαλεσθή η ενορία δια να κάμη τας εκλογάς της. Η προσταγή μέλλει να φανερώνη την ημέραν και τον τόπον της συγκαλέσεως. Καμμία ενορία δεν εμπορεί να συναχθή χωρίς του Μαγιστράτου την άδειαν. 58.Η του Μαγιστράτου προσταγή κηρύττεται εις την εκκλησίαν οκτώ ημέρας πριν της συγκαλέσεως και μηνύεται εις τας υστέρας τρεις ημέρας με τα τρία κτυπήματα της Καμπάνας. 59.Εάν η ενορία δεν συναθροίζηται, το Μαγιστράτον, εκλέγει προς καιρόν τους κυβερνήτας της εκκλησίας από το σώμα των ενοριτών, όπου λαμβάνουσι το επάγγελμα όταν τελειωθή ο καιρός των προκατόχων. 60.Οι πρόσκαιροι κυβερνήται (απο)λαμβάνουσιν από το Μαγιστράτον την προσταγήν, δια να συναθροισθή η ενορία, την επακόλουθον εορτάσιμον ημέραν, αφ’ ου περάση η ογδόη της δημοσιεύσεως. 61.Εάν η ενορία δεν συναθροίζηται εις την διωρισμένην ημέραν ή εις τας επακολούθους εορτασίμους ημέρας μέσα εις τον μήνα της πρόσκαιρου εκλογής των κυβερνητών, χάνει δια την διχρονίαν εκείνην το δικαίωμα της εκλογής, και οι εκλεχθέντες κυβερνήται από το Μαγιστράτον μένουσιν εις ενέργειαν δια τους δύο χρόνους. 33.Ι.α.1 Εκκλησία Ιονίων Νήσων 249 62.Εις την περίστασιν ταύτην, ο εφημέριος επικυρούται εις τας υπουργίας του δι’ άλλους δύο χρόνους. 63.Εάν κατά τύχην αποθάνη, ή αφεθή κανένας κυβερνήτης, το Μαγιστράτον τον αναπληροί από των ενοριτών το σώμα δια τον καιρόν, όπου μένει εις τον απεθαμένον ή εγκαταλελειμμένον. 64.Όταν ένας κυβερνήτης ήθελεν έχη δίκαια δια να ζήτηση την άφεσίν του, παρουσιάζεται εις το Μαγιστράτον. Το Μαγιστράτον αφ’ ου γνωρίση τα εξηγηθέντα αίτια, την συμφωνή ή την αρνείται αποφασιστικώς. Εάν δε συμφωνηθή η άφεσις, αυτό προβλέπει δια την αναπλήρωσιν του ζητήσαντος την άφεσιν κατά το προηγούμενον άρθρον. 65.Αι συγκαλέσεις των ενοριών προεδρεύονται από έν των Μελών του Μαγιστράτου, και από ένα τουλάχιστον κυβερνήτην. Όσον δε δια τας συγκαλέσεις των ενοριών των προαστείων και του αγρού, το Μαγιστράτον εμπορεί να επιφορτίση τους ανήκοντας προεστώτας, δια να τας προεδρεύωσιν. Περί των Κυβερνητών, και χρεών των 66.Οι κυβερνήται μέλλουσι να λαμβάνωνται από της ενορίας τον κόλπον. Δεν εμπορούσιν να ήναι συγγενείς εν ταυτώ, έως εις τον βαθμόν δευτέρων εξαδέλφων, ή από πατέραν, ή από μητέραν και γυναίκα. 67.Αυτοί δεν μένουσιν εις επάγγελμα παρά δύο χρόνους. Αφ’ ου περάσουν, παύουσιν εξ ίσου από αυτό. 68.Αυτοί έχουσι την οικονομικήν κυβέρνησιν της εκκλησίας. 69.Το Μαγιστράτον αφ’ ου ακούση τους κυβερνήτας, κάμνει κάθε χρόνον τον κατάλογον της συνήθους εξοδίας δια την διατήρησιν της λατρείας, και εορτήν κάθε εκκλησίας. 70.Τα έκτακτα έξοδα των ανακαινισμών της εκκλησίας, και αγαθών της, και κτημάτων, σκευών ή άλλων πραγμάτων θρησκείας, και παντός άλλου άρθρου εξόδων, φέρονται από τους κυβερνήτας εις την γνώρισιν του Μαγιστράτου. Εάν αυτό γνωρίση την χρείαν, ή την ωφέλειαν και την ύπαρξιν του δραστικού αγαθού όπου τα (συν)απαντά, κατανεύει ένα παρρησιασθώσιν εις της ενορίας την εξέτασιν. Η ενορία ειδοποιείται εις την συνειθισμένην σύναξίν της, ήτις συνάγεται και πρότερον όντας αναγκαίον, και αυτή αποδέχεται τα απορρίπτει ή τα μετριάζει. Εάν δε αυτή δεν συναχθή το Μαγιστράτον αποφασίζει αντί αυτής. 71.Είναι κοινά και προς τας εκκλησίας της ενορίας και προς τους κυβερνήτας αυτών διατάξεις των άρθρ. 35 έως του 45ου του παρόντος διατάγματος. Περί των Εφημερίων και καθηκόντων αυτών. 72.Ο εφημέριος και λειτουργός εμπορεί να λαμβάνωνται και εκτός του σώματος των ενοριτών. Αυτός εμπορεί να ανεκλεχθή αδιορίστως. Όσον δε δια τας εκκλησίας του αγρού η εφημερία γυρίζει κάθε εβδομάδα μεταξύ των ενοριτών Ιερέων. Εις έλλειψιν ενοριτών Ιερέων, η του εφημερίου εκλογή ακολουθεί τους τρόπους και μεθόδους, όπου διωρίσθησαν δια κάθε άλλην εκλκησίαν ενορίας. 73.Ο Αρχιεπίσκοπος εμπορεί να αναβάλλη την εκλογήν ενός εφημερίου, όπου έγινεν από την ενορίαν, όταν ισχυρά αίτια τον διορίζουσιν εις τούτο, αλλά μέλλει να ειδοποιήση το Μαγιστράτον. 74.Κανένας δεν εμπορεί να έχη και διατηρή δύο εφημερίας, ή δύο εκκλησίας εις την πόλιν εις τον αυτόν καιρόν. 75.Ο εφημέριος έχει χρέος να εκπληροί όλας τας φροντίδας της θρησκείας. Αυτός μέλλει να δίδη εις τους ενορίτας του τας θρησκευτικάς βοηθείας, όταν ζητώνται. 76.Κάθε έλλειψις, ελάττωμα η παραίτησις του εφημερίου, κάθε πράξις απρεπής εις τον εκκλησιαστικόν χαρακτήρα του, εγκαλούνται από τους κυβερνήτας εις το Μαγιστράτον. Αυτό ειδοποιεί τον Αρχιεπίσκοπον, όστις τον διορθώνει τον αφαιρεί από την ενορίαν του, και του επιθέτει τας εκκλησιαστικάς, επιδιορθώσεις όπου νομίζει ευπρεπείς κατά τα συμβάντα και περιστάσεις, 77.Ο εφημέριος κρατεί δύο κατάστιχα. Το μεν εν περί των γεννήσεων και θανάτων, το δε άλλο περί των γάμων. Τα κατάστιχα ταύτα, θεωρούνται από τον πρόεδρον του Μαγιστράτου. Ο εφημέριος υπόκειται εις απολογίαν περί της ακριβείας αυτών, και απολογείται δια κάθε παραίτησιν, ή ελάττωσιν. Κάθε εφημέριος θέλει προσφέρει εις το τέλος του καθενός χρόνου εις το Μαγιστράτον τον έλεγχον των γεννήσεων, των θανάτων και των γάμων. Το Μαγιστράτον θέλει συνθέσει ένα γενικόν έλεγχον και θέλει συνθέσει τον παρρησιάσει εις την Διοίκησιν. 78.Το κατάστιχον κάθε γεννήσεως και γάμου υπογράφεται από τον πατέρα του νεογεννηθέντος, και τον γαμβρόν του. Εάν αυτοί δεν εξεύρωσιν να γράψωσιν, από τους (συν)ευρισκομένους μάρτυρας, και εάν κατά τύχην δεν εξεύρωσιν μήτε αυτοί να γράψωσιν, από δύο άλλους μάρτυρας. Η απραξία του άρθρου τούτου υστερεί τον εφημέρειον δια παντός από την απόλαυσιν (α)πάσης εφημερίας. Σελ. 363 164-117 Εκκλησία Ιονίων Νήσων 33.Ι.α.1 250 79.Τα κατάστιχα γεννήσεων, θανάτων και γάμων των προτέρων από εκείνους όπου διορίζονται από το 77ον άρθρον φέρονται από τους εφημέριους εις το Μαγιστράτον όπου τους (περι)κλείει με έγγραφόν του πράξιν, και τους εγχειρίζει εις τον εφημέριον, όπου είναι επιφορτισμένος να τους φυλάττη. 80.Εάν τύχη θάνατος, παραίτησις, αργία, ή υστέρησις ενός εφημερίου, ο Αρχιεπίσκοπος διορίζει προσκαίρως ένα άλλον έως ου η εφημερία συναχθή, και δυνηθή να κάμη μίαν νέαν εκλογήν δια τον καιρόν όπου έμενεν εις τον πρώτον. 81.Εις κείνας τας εκκλησίας εις τας οποίας ο εφημέριος, εκτός του περιτραχηλίου, έχει έν διωρισμένον εισόδημα, μέλλει να κάμη την περιγραφήν όπου να περιέχη την έκτασιν, ποιότητα, όρια παντός αγαθού, τα μερδικά, και σολιάτικα, όπου συσταίνουσι την κληρονομίαν του. Η περιγραφή αύτη υπογεγραμμένη από τον εφημέριον και από τους κυβερνήτας φέρεται εις το Μαγιστράτον το οποίον διορίζει την σημείωσιν εις το επί τούτω βιβλίον της εκκλησίας και φυλάττει το πρωτότυπον εις τα χαρτοφυλάκιά του. Περί των Εκκλησιών μερικού δικαιώματος 82.Είναι εκκλησίαι μερικού δικαιώματος εκείναι όπου συνίστανται από μίαν φαμελίαν ή από ένα μερικόν και όπου προικίζονται από αγαθά προς διατήρησιν της Λατρείας. 83.Αι εκκλησίαι μερικού δικαιώματος μη προικισμένοι από αγαθά αλλ’ από τον θεμελιωτήν, όστις επιφορτίζεται μόνον το χρέος του να διατηρή την λατρείαν, ή προικισμέναι από αγαθά με συνθήκην ότι από ταύτα να διατηρήται η λατρεία, και το περισσότερον να μένη εις ευεργεσίαν των κτητόρων και να κάμνη μέρος της κληρονομικής ουσίας των, θεωρούνται ως εκκλησίαι φαμίλιας. Είναι εκκλησίαι φαμιλίας εκείναι αι άλλαι ακόμη οπού εθεωρήθησαν ως τοιαύται, και εφανερώθησαν από την Διοίκησιν έως τώρα. Επάνω εις ταύτας η Διοίκησις δεν έχει ουδέν δικαίωμα. 84.Εάν ήθελε συμβή αμφιβολία ότι μία εκκλησία μερικού δικαιώματος δεν ήθελεν είναι μία καπέλλα φαμιλίας ή εν μερικόν γιους πατρονάτον αφ’ ου ακούση τους ενεργούντας και το Μαγιστράτον των εκκλησιών η Διοίκησις αποφασίζει. 85.Εάν μία εκκλησία μερικού δικαιώματος διετηρήθη εις την φαμιλίαν του θεμελιωτού ή εις περισσοτέρας φαμιλίας της αυτής καταγωγής, ή διεσκορπίσθη δι’ οποιονδήποτε τίτλον εις μίαν ή εις πολλάς φαμιλίας διαφορετικάς, όταν οι μέτοχοι ενεργούντες ήναι εις αριθμόν όχι μεγαλλιώτερον των οκτώ, η εκκλησία θεωρείται μερικού δικαιώματος ήτοι γιους πατρονάτου μερικού. Σελ. 364 164-118 86.Εάν οι μέτοχοι ενεργοί ήναι εις ανώτερον αριθμόν, θεωρείται ως εκκλησία ενορίας, και η οικονομική κυβέρνησίς της και η λατρεία της διατάττονται καθώς εις τας άλλας των ενοριών εκκλησίας. 87.Εις μίαν εκκλησίαν μερικού δικαιώματος η καθοδήγησίς της και η κυβέρνησις των αγαθών αυτής μεταξύ πολλών ενεργών, διατηρείται μόνον από εκείνους όπου παρουσιάζουσι την μεγαλλιωτέρα ενέργειαν και μετοχήν. 88.Οι μέτοχοι ενεργοί μιας εκκλησίας μερικού δικαιώματος όπου διατηρούσι την οδηγίαν και κυβέρνησιν των αγαθών είναι υπόχρεοι να κάμωσι την περιγραφήν όλων των αγαθών, όπου ανήκουσιν εις την προίκισιν της εκκλησίας και τον κατάλογον όλων των ασημίων και πολυτίμων σκευών. Η περιγραφή αύτη και ο κατάλογος φέρονται εις την γνώρισιν του Μαγιστράτου το οποίον καθώς διορίζεται από το 43ον άρθρον εξετάζει την ακρίβειάν των, έπειτα κάμνει να σημειωθώσιν εις το επί τούτω βιβλίον της εκκλησίας, φυλάττωντας εις τα χαρτοφυλάκιά του πρωτότυπα. 89.Οι ενεργοί καθώς προθεωρήθη από το 36 άρθρον κρατούσιν εις το επί ταυτού βιβλίον όπου θέλει θεωρείται από τον πρόεδρον του Μαγιστράτου το ακριβές κατάστιχον όλων των εισοδημάτων και προσόδων της εκκλησίας των και όλων των εξόδων τόσον ευτάκτων όσον εκτάκτων και τον τρόπον οπού τοις παραδοθή από το Μαγιστράτον καθώς δια του 37 άρθρου. 90.Ως και προς τας κυβερνήσεις ταύτας έχουσι τόπον αι διαταγαί των 38, 39 άρθρων και εκείναι των 44, 45 άρθρων περί της ολοκληρίας της πατροκληρονομίας της εκκλησίας, της εκδικήσεως των αρπαγών και της ασκήσεως των έργων της εκκλησίας. 91.Τα περιττά των εκκλησιών του μερικού δικαιώματος όπου εξάγονται από τας διχρονίους κυβερνήσεις των μετόχων (ενεργών), όταν η χρεία δεν απαιτή την μεταχείρισιν εις βοήθειαν αυτών γνωρίζοντάς την το Μαγιστράτον μένουσιν εις ευεργεσίαν των ενεργών. 92.Εάν τα εισοδήματα μιας εκκλησίας δικαιώματος μερικού δεν ήναι αρκετά εις το να διατηρώσι την λατρείαν, οπόταν οι μέτοχοι (ενεργοί) θέλωσι την ύπαξιν και διατήρησιν αυτών, είναι εις χρέος να αναπληρώσι κάθε έλλειψιν. 93.Εάν αυτοί το αρνηθώσι αι εκκλησίαι ακυρούνται και τα αγαθά των μένουσιν εις την εξουσίαν των μετόχων. 33.Ι.α.1 Εκκλησία Ιονίων Νήσων 251 94.Όλοι οι μέτοχοι και έχοντες την μεγαλυτέραν ενέργειαν εμπορούσι να ζητώσιν από την Διοίκησιν την ακύρωσιν των εκκλησιών εκείνων του μερικού δικαιώματος των οποίων ήθελεν ευρίσκη την ύπαρξιν ανωφελή ή διότι χωρίς φροντίδα ψυχών, ή διότι ευρίσκονται εις ερημίαν χωρίς συνδρομήν ευλαβών, ή διότι είναι παλαιοί και αδύνατοι χωρίς μέσα ανοικοδομής. 95.Η Διοίκησις κατανεύει εις την ακύρωσιν αλλά τα εισοδήματα όπου ήσαν αναγκαία να διατηρώσι την Λατρείαν, θέλουσι μεταφερθή εις άλλα ευσπλαγχνίας έργα. Το δε περιττόν μένει εις ελευθέραν εξουσίαν των μετόχων. 96.Δι’ εκείνας τας εκκλησίας του μερικού δικαιώματος των οποίων η ακύρωσις ήθελε κατανευθή κατά τα προηγούμενα δύο άρθρα, το Μαγιστράτον είναι επιφορτισμένον να διωρίση τας αναγκαίας προμηθείας περί των μνημάτων, εάν κατά τύχην είχον. Περί των εκκλησιών δημοσίου δικαιώματος 97.Εκκλησίαι δημοσίου δικαιώματος είναι εκείναι των οποίων η Διοίκησις έχει την εξουσίαν. Είναι ακόμη όλαι εκείναι αι εκκλησίαι και μοναστήρια όπου διεκηρύχθησαν τοιαύτα από την Διοίκησιν. 98.Αι εκκλησίαι και τα μοναστήρια της κυριότητος της Διοικήσεως δεν υπόκεινται εις το παρόν διάταγμα. Περί δε των εκκλησιών και μοναστηριών εκείνων οπού εδόθησαν από την διοίκησιν εις μερικούς οπόταν δεν είχον συμφωνηθή με όλην την κυριότητα, ή δεν ήθελον ήναι εις τας κυριότητας των διαφόρων συμφωνιών, οι έχοντες το κύρος υπόκεινται εις τας διωρισμένας διαταγάς από τα 89, 90, 91 άρθρα. Έξω αφ’ όσον διετάχθη δια τα έκτακτα έξοδα, των οποίων η χρεία γνωρίζεται και προβάλλεται πάντοτε από το Μαγιστράτον εις την Διοίκησιν οπού μόνη αποφασίζει. (ε)Νοικιάσματα των εκκλησιαστικών αγαθών 99.Τα αγαθά όπου ανήκουσιν εις μοναστήρια, εις ενοριακάς εκκλησίας, εις εκκλησίας δικαιώματος μερικού ή εις εκκλησίας δημοσίου δικαιώματος, των οποίων έχουσι το κύρος μερικοί τινες μέλλουσι να ενοικιάζωνται. Τα (ε)Νοικιάσματα γίνονται κάθε τεσσάρας χρόνους. 100.Το Μαγιστράτον εκβάλλει το προκαλεστικόν Γράμμα με εκείνας τας συμφωνίας όπου νομίζει προφυλακτικάς και φρονίμους δια να ασφαλίσωσι το συμφέρον των εκκλησιαστικών τόπων. Τα δύο πρώτα ινκάντα γίνονται εις τον τόπον όπου ευρίσκονται τα μοναστήρια και εκκλησίαι εις δύο εορτασίμους ημέρας ξεχωριστάς, όπου θέλουν προεδρεύει εκείνοι οπού θέλουν διορισθή από το Μαγιστράτον. Το τρίτον ινκάντο εκτελείται την πρώτην εορτάσιμον ημέραν οπού ακολουθεί το δεύτερον ινκάντο και αφ’ ου περάσωσιν (απ’ αυτό) οκτώ ημέραι. Το τρίτον τούτο ινκάντο γίνεται εις την πόλιν όπου θέλει προεδρεύει εν των μελών του Μαγιστράτου εμπορού(ντες)σι οι οικονόμοι να ήναι παρόντες, οι κυβερνήται, ή μέτοχοι του μοναστηρίου και εκκλησιών. Η απόφασις ακολουθεί εις βοήθειαν του περισσότερον προσφέροντος. 101.Αφ’ ου γένη η απόφασις εις το τρίτον ινκάντο η κάμερα του εσωτερικού κάμνει το πρόγραμμα δια οριστική απόφασιν. Τούτο δημοσιεύεται εις την πόλιν, και εις τον τόπον εις τον οποίον ευρίσκονται τα μοναστήρια και αι εκκλησίαι και η οριστική απόφασις γίνεται αφ’ ου περάσωσιν οκτώ ημέραι έπειτα από την δημοσίευσιν. Η οριστική απόφασις ακολουθεί εις βοήθεια εκείνου οπού προσφέρει μίαν αύξησιν ανωτέραν οπού να μην εμπορεί να ήναι κατωτέρα των έξ τα εκατόν επάνω εις την προσφερθείσαν ποσότητα εις το τρίτον ινκάντο. 102.Εκείνος οπού επιτυγχάνει το νοικίασμα επισφαλίζει την ακρίβειαν των ανταποκρίσεων, και την εκτέλεσιν των διωρισμένων συμφωνιών με επιτηδείαν εγγύησιν. Η ασφάλειά του και επιτηδειότης γνωρίζεται από το Μαγιστράτον. 103.Αφ’ ου γνωρισθή επιτηδεία, και ασφαλής η εγγύησις, οι οικονόμοι, ή κυβερνήται, ή Μέτοχοι συμφωνούσι με τον νοικιαστήν την συνθήκην του (ε)νοικιάσματος εις την οποίαν συνευρίσκεται και ο εγγυητής. 104.Εάν ο (ε)νοικιαστής ελλείπη από το να δώση την εγγύησιν, η εάν αυτή δεν γνωρίζεται ασφαλής από το Μαγιστράτον γίνονται νέα ινκάντα με τους συνήθεις τρόπους δια μίαν άλλην νοικίασιν. Κάθε ζημία και καταβιβασμός οπού προέρχεται από την νοικίασιν εις δεύτερον ινκάντο πίπτει εις βάρος εκείνου οπού έλλειψιν από την εγγύησιν, ο οποίος αποκρίνεται και προσωπικώς. 105.Η τιμή των Νοικιάσεων πληρώνεται εις τους οικονόμους, κυβερνήτας, ή μετόχους οπού την φέρωσιν εις το χρέος των. Αυτοί μέλλουσιν εις αρμοδίους καιρούς να κάμωσι την σύναξιν αυτού .  κάθε αργοπορία τους καταστένει εις απολογίαν ομού με τους νοικιαστάς. 106.Εις τας νοικιάσεις των αγαθών των μοναστηριών πρέπει να προσδιορίζηται, εις βάρος  του (ε)νοικιαστού, η συμφωνία του να αποκρίνηται,    εκτός    των    πραγματικών     χρημάτων Σελ. 365 164-119 Εκκλησία Ιονίων Νήσων 33.Ι.α.1 252 δια την ποσότητα εκείνην των πραγμάτων οπού το Μαγιστράτον ομού με τον οικονόμον ευρίσκει, καλόν να διορίση δια την ύπαρξιν και ζωοτροφίαν της μοναστικής φαμελίας. 107.Εάν εις τα ινκάντα δεν ήθελον ήναι προσφερταί, τα εισοδήματα θέλουν συναχθή από τους οικονόμους, κυβερνήτας, ή μετόχους. Το Μαγιστράτον επαγρυπνεί κατ’ ευθείαν επάνω εις αυτούς περί της ακριβείας των συνέξεων. Περί του Μαγιστράτου και των    εκκλησιαστικών τόπων 108.Το Μαγιστράτον κάμνει επάνω εις τας εκκλησίας και πατροκληρονομίας αυτών όλους τους διορισμούς οπού τω εδόθησαν από το παρόν Διάταγμα. Εις τας Νήσους όπου δεν υπάρχει το Μαγιστράτον αι αποδόσεις αυτών δίδονται εις τον αμινιστράτορα της διοικήσεως. 109.Η πατροκληρονομία κάθε εκκλησίας είναι υπό την σκέπην του Μαγιστράτου. Αυτό επαγρυπνεί δια να διαφθεντεύηται από κάθε απάτην και αρπαγήν. 110.Όλαι αι αρπαγαί όπου έγιναν εις τας εκκλησίας εάν εξανοιχθώσιν ανήκει εις το Μαγιστράτον το να τας εκδικήση. Κάθε φιλονεικία οπού ήθελε συμβή περί τούτων κρίνεται από το Μαγιστράτον. Η κρίσις φέρεται εις την αποφασιστικήν επικύρωσιν της Διοικήσεως. 111.Το Μαγιστράτον επιφορτίζεται να συνθέση έναν γενικόν κατάλογον περί των εκκλησιών όλων. Αυτός μέλλει να περιέχη τας εκκλησίας της πόλεως, εκείνας κάθε προαστείου, εκείνας κάθε χωρίου, εκείνας τας διεσκορπισμένας εις την Νήσον, φανερόνων την περιοχήν εις την οποίαν ευρίσκονται, εάν με ενορίαν, ή χωρίς. Ο κατάλογος ούτος πέμπεται εις την εσωτερικήν Κάμεραν. 112.Το Μαγιστράτον μετά φροντίδος (του) και επιμελείας μέλλει να κάμη και εξαχθή έν μέσον διατηρήσεως από τα εισοδήματα των εκκλησιών, οπού με τον καιρόν να προσφέρη τον τρόπον του να καλλιτερεύωνται αι εκκλησιαστικαί συστάσεις. 113.Το Μαγιστράτον ειδοποιεί την διοίκησιν περί των περιττών οπού εξάγονται από τα εισοδήματα κάθε μοναστηρίου, ή εκκλησίας και βάλλονται εις την ιεράν παρακαταθήκην. 114.Η πληρωμή του υπουργού του Μαγιστράτου και τα έξοδα του Βουρού ευγάζονται από το Γαζοφυλάκιον των χρονικών οικονομικών των εκκλησιαστικών εισοδημάτων. Σελ. 366 164-120 Εδιωρίσθησαν αρμοδίως παρά της Διοικήσεως. Κ. Σορδίνας, Υποπρόεδρος. Φλαμπουριάρης  Μ. Καρατζίας, Βουλευτής.     Βουλ. Πρόεδρ.  Ευ. Σιεφανίτζης                 Καβαλ. Μιλίκης Βουλ. Επικυρωθέν παρά του Αυτοκρατορικού Κομμισαρίου.         Μ.Λέψεν. ΑΥΤΟΚΡΑΤΟΡΙΑ ΓΑΛΛΙΚΗ Επ’ ονόματι της Α.Μ. του Αυτοκράτορος των Γάλλων, Βασιλέως της Ιταλίας, και υπερασπιστού της του Ρήνου Συμμαχίας. Η Βουλή των Ιονικών Νήσων   Κορυφούς, της 18 Σεπτεμβρίου 1811 Αναγνώσασα το Εκκλησιαστικόν Δ/μα το οποίον επροβλήθη από την Κάμεραν του εσωτερικού αφ’ ου συνεβουλεύθη τον Αρχιεπίσκοπον και το Μαγιστράτον των Εκκλησιαστικών Τύπων. Γνωρίσασα την ωφέλειαν των προβληθέντων διδαγμάτων και την ανάγκην του να ενεργηθώσιν, ίνα διαταχθή η Κυβέρνησις των Ναών και καλλιτερευθή η Λατρεία αυτών. Θεσπίζει Άρθρ.1.-Το Εκκλησιαστικόν Δ/μα εις 114 άρθρα επικυρωθή. Άρθρ.2.-Θέλει μεταφρασθή εις Γραικικόν ιδίωμα, τυπωθή, και εκτελεσθή. Άρθρ.3.-Ο Πρόεδρος του εσωτερικού είναι επιφορτισμένος περί των αναγκαίων μέτρων της εκτελέσεως. Κ. Σορδίνας, Υποπρόεδρος. Μ. Καρατζίας, Βουλευτής, Φλαμπουριάρης Βουλ. Ευ. Σιεφανίτζης Βουλ. Καβαλ. Μιλίκης Βουλ. Επικυρωθέν παρά του Αυτοκρατορικού Κομμισαρίου.             Μ. Λεσέψ. Βλ. και ειδικάς διατάξεις περί Ναών και Εφημερίων των Ιονίων Νήσων εν άρθρ. 74-87 Α.Ν. 2200/1940 (ανωτ. σελ. 84). Περί της διοικήσεως και διαχειρίσεως της περιουσίας μονών τινων Κεφαλληνίας και Λευκάδος βλ. Ν.Δ. 21/24 Ιουλ. 1933 (ανωτ. σελ. 153). 33.Ι.α.1 Εκκλησία Ιονίων Νήσων 253 Εκκλησία Κρήτης 33.Κ.α.1-3 254 